****

R E P U B L I K A H R V A T S K A

POŽEŠKO-SLAVONSKA ŽUPANIJA



GRAD POŽEGA

GRADONAČELNIK

KLASA: 406-01/22-05/33

URBROJ: 2177-1-01/01-22-6

Požega, 1. srpnja 2022.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21.), te članka 28. Pravilnika o jednostavnoj nabavi robe, usluga i radova te provedbi projektnih natječaja na koje se ne primjenjuje Zakon o javnoj nabavi (Službene novine Grada Požege, broj: 20/21. – u daljnjem tekstu: Pravilnik), Gradonačelnik Grada Požege, dana 1. srpnja 2022. godine, donosi sljedeću

ODLUKU

o poništenju postupka jednostavne nabave radova na sanaciji i

rekonstrukciji fontane na Trg Sv. Terezije

I.

Broj jednostavne nabave je JN-31/22.

Javni naručitelj je Grad Požega, OIB 95699596710, Trg Svetog Trojstva 1, 34000 Požega.

II.

Predmet jednostavne nabave je nabava radova na sanaciji i rekonstrukciji fontane na Trg Sv. Terezije.

Procijenjena vrijednost predmeta nabave je 73.000,00 kuna.

Kriterij za odabir najpovoljnije ponude je najniža cijena.

III.

U predmetnom postupku u otvorenom roku nije pristigla niti jedna ponuda.

IV.

Temeljem članka 21. Pravilnika naručitelj je obvezan poništiti postupak jednostavne nabave ako nije pristigla niti jedna ponuda.

Slijedom naprijed navedenoga, a sukladno Zapisniku o otvaranju, pregledu i ocjeni ponuda Grad Požega kao naručitelj poništava postupak jednostavne nabave radova na sanaciji i rekonstrukciji fontane na Trg Sv. Terezije, JN-31/22 te donosi Odluku o poništenju postupka.

GRADONAČELNIK

dr.sc. Željko Glavić

DOSTAVITI:

1. Ponuditeljima, svima

2. Pismohrani